20.11.2017
Абҵарамза 20 рзы Аҧсны Аҳәынҭқарра Ахада Рауль Ҳаџьымба Апатриарх Москватәии Урыстәыла Зегьтәии Кирилл Имшира идиныҳәалеит.
Адныҳәалараҟны, ҷыдала, иҳәоуп:
«Аҧсны Аҳәынҭқарра анапхгара аҟнытә, сара хаҭала гәык-ҧсыкала Шәымшира ахьӡала сшәыдысныҳәаларц сҭахуп.
Шәара акыр шықәса раахыс Шә-Џьынџь амаҵура мҩаҧыжәгоит итрадициатәу алеишәатә ҵасқәеи еицакра зқәым адоуҳатә идеалқәеи ажәлар рыҧсҭаазараҟны ашьақәырҕәҕәараҿы, амилаҭбжьаратәии адинбжьаратәии аҭынчреи аизыразреи реихаҳараҿы, изызҳауа абиҧарақәа рааӡараҟны алагаламҭа ҟаҵо, ари хьӡи-ҧшеи ирыҧсоуп, аиашазы.
Шәара, хаҭала шәҿырҧшала, адунеи азеиҧшуаатәыҩысатә ҵасқәа, ақәнага, абзиа адгылара рыҭо, анырра ду ашәҭоит ауаажәларра адоуҳатә ҭагылазаашьа арҿыцра.
Гәык-ҧсыкала иҭабуп ҳәа шәасҳәарц сҭахуп Аҧснытәи Аиашахаҵаратә Ныха Шәара есқьынгьы иашәҭо адгыларазы, аҭынчра ашьақәырҕәҕәаразы, азеиҧштә доуҳатә, аҭоурых-культуратә ҭынха аиқәырхаразы.
Сгәы иаанагоит, аиашахаҵара шәышықәсалатәи аҟәыҕара аринахысгьы ҳажәларқәа рыҟазаарази реизҳазыҕьарази доуҳатә-леишәатә мҩақәҵаганы иҟазаауеит ҳәа.
Шәыҧшьаҳаракыра, гәык-ҧсыкала ишәзеиҕьасшьоит агәабзиара, азҩыдара, имҩаҧыжәго анцәамҵзураҟны аихьӡарақәа».